RS บวก 4% โบรกฯเชียร์ “ซื้อ” ชูเป้า 19 บ. คาดกำไรปี 62-63 เติบโตต่อเนื่อง
RS บวก 4% โบรกฯเชียร์ "ซื้อ" ชูเป้า 19 บ. คาดกำไรปี 62-63 เติบโตต่อเนื่อง โดย ณ เวลา 15.35 น. ราคาอยู่ที่ระดับ 17.20 บาท ปรับตัวขึ้น 0.70 บาท หรือ 4.24% สูงสุดที่ระดับ 17.30 บาท ต่ำสุดที่ระดับ 16.60 บาท ด้วยมูลค่าการซื้อขาย 358.40 ล้านบาท  
4 ก.ย. 2562

ผู้สื่อข่าวรายงานว่า ราคาหุ้นบริษัท อาร์เอส จำกัด (มหาชน) หรือ RS ล่าสุด ณ เวลา 15.35 น. ราคาอยู่ที่ระดับ 17.20 บาท ปรับตัวขึ้น 0.70 บาท หรือ 4.24% สูงสุดที่ระดับ 17.30 บาท ต่ำสุดที่ระดับ 16.60 บาท ด้วยมูลค่าการซื้อขาย 358.40 ล้านบาท

ด้าน บล.เคทีบี (ประเทศไทย) ระบุในบทวิเคราะห์ (30 ส.ค.2562) แนะนำ “ซื้อ” RS ราคาเป้าหมาย 19 บาท/หุ้น อิง DCF เทียบเท่า 2020 PER 24.8x จากการประชุมนักวิเคราะห์วานนี้ (29 ส.ค. 2019) มีมุมมองเป็นบวกเล็กน้อยต่อ Outlook ของ RS ผู้บริหารตั้งเป้ารายได้ในปี 2565 ที่ 10,000 ล้านบาท และยังคงเน้น Horizontal expansion สำหรับแนวโน้มธุรกิจ MPC ในครึ่งปีหลัง 2562 ยังคงขยายตัวต่อเนื่องทั้งจากช่วงเดียวกันเมื่อปีก่อน,เมื่อเทียบกับครึ่งปีแรก หนุนโดยการออกผลิตภัณฑ์ใหม่ และทำการตลาด Digital marketing ด้านธุรกิจ Media คาดเรตติ้งจะเริ่มปรับตัวดีขึ้นอย่างต่อเนื่องในครึ่งปีหลัง 2562 จากการปรับผังรายการ สำหรับ Synergy ระหว่าง BTS กับ RS จะอยู่ในรูปแบบดังนี้
ทั้งนี้ ประเมินว่าจะได้เห็นความชัดเจนของจะเห็น Synergy ที่ชัดเจนระหว่าง RS กับ BTS ในปี 2563 จากประเด็นข้างต้น เชื่อมั่นว่าแนวโน้มกำไรสุทธิครึ่งปีหลัง 2562 และปี 2563 จะยังคงเป็นวัฏจักรขาขึ้นอย่างต่อเนื่อง โดย RS จะสามารถ deliver รายได้ตามที่คาด คงประมาณผลประกอบการปี 2562-2563 ที่ 584 ล้านบาท (เพิ่มขึ้น 13% จากช่วงเดียวกันเมื่อปีก่อน) และ 777 ล้านบาท (เพิ่มขึ้น 33% จากช่วงเดียวกันเมื่อปีก่อน)
อย่างไรก็ตาม แม้ราคาหุ้นที่ปรับตัวขึ้นมา เพิ่มขึ้น 8% ใน 3 เดือนที่ผ่านมา แต่มองว่า valuation ยังน่าสนใจเมื่อเทียบกับกลุ่ม Commerce ปัจจุบัน RS เทรดอยู่ PER 22.2x  ทั้งนี้ ยังไม่ได้รวมรายได้จาก synergy กับ BTS ในประมาณการ